ईडब्ल्यूएस स्ट्रीट वेंडर्स यूनियन धनास के सैंकड़ों सदस्यों ने उनके क्षेत्र मेंनगर निगम द्वारा करवाए गए सर्वेक्षण की खामियों को लेकर आज धनास में एक बैठक का आयोजन किया
November 18, 2019 05:54 PM
चंडीगढ़ 18 नवम्बर,2019 : ईडब्ल्यूएस स्ट्रीट वेंडर्स यूनियन धनास के सैंकड़ों सदस्यों ने उनके क्षेत्र मेंनगर निगम द्वारा करवाए गए सर्वेक्षण की खामियों को लेकर आज धनास में एक बैठक का आयोजन किया | बैठक की अध्यक्षता यूनियन के अध्यक्ष अमरजीत ने की और इसकी कार्यवाही यूनियन के चेयरमैन स्वराज उपाध्याय की देखरेख में हुई | इस एहम बैठक में नरेंद्र कुमार, मनोहर, रामू, किशन ने भी भाग लिया |
आज आयोजित हुई बैठक के बारे में बताते हुए यूनियन के अध्यक्ष अमरजीत ने कहा कि यहाँ पर 2000 से भी अधिक लोग रेहड़ी फड़ी लगा कर अपना और अपने परिवार का गुजारा भत्ता करते हैं | ये गरीब लोग रोज अपने सामान को लाकर अपने सामान को रात ढलते वापिस ले जाते हैं |
उन्होंने कहा कि दो वर्ष पहले नगर निगम चंडीगढ़ ने एक सर्वेक्षण करवाया था जिसमें मात्र 200 लोगों को उस सूची में शामिल कर खानापूर्ति की गयी जबकि जो लोग कई वर्षों से यहाँ फड़ी लगा रहे हैं उनको इस सूची से बाहर रखा गया जो कि उचित नहीं है | उन्होंने कहा कि एक तरफ तो सरकार गरीबों के लिए इतना कुछ कर रही है वहीँ दूसरी और यहाँ नगर निगम उनके रोजगार को छीनने की कोशिश कर रहा है जिसका यूनियन पुरजोर विरोध करती है |
आज की बैठक में उपस्थित सभी लोगों की एकमत राये के बारे में बताते हुए यूनियन के चेयरमैन स्वराज ने बताया ने सर्वसम्मति से पारित मतानुसार जब तक नगर निगम द्वारा यहाँ पर रेहड़ी फड़ी लगाने वालों का सही ढंग से सर्वेक्षण नही किया जाता तब तक यूनियन अपना संघर्ष जारी रखेगी और जल्द ही मांगों का ज्ञापन लेकर यूनियन के पदाधिकारी निगम के महापौर, कमिश्नर, गृह सचिव से भेंटवार्ता करेंगे और उन्हें अपनी परेशानियों से अवगत करवाएंगे | उन्होंने आशा व्यक्त की कि गरीबों की सरकार के अफसर गरीबों की फ़रियाद को सुनेंगे और उनके हितों की रक्षा करेंगे |